**Mikä on varhaiskasvatuksen ja esiopetuksen tapaturma?**

Varhaiskasvatuksessa/esiopetuksessa sattuneena tapaturmana pidetään tapaturmaa, joka tapahtuu lapsen ollessa kirjattuna Daisyyn varhaiskasvatus/esiopetuspäivän aikana ja joka on äkillinen ruumiinvamman aiheuttava odottamaton tapahtuma, joka sattuu vakuutetun tahtomatta.

**Miten toimitaan tapaturman sattuessa?**

Tapaturman sattuessa lapselle annetaan välitön ensiapu päiväkodissa ja ohjataan tarvittaessa jatkohoitoon huoltajien toimittamana. Vanhemmille ilmoitetaan aina välittömästi tapaturmasta. Huoltaja huolehtii lapsen mahdollisista lääkärissä käynneistä.

Lapsen tapaturmasta on aina lähetettävä mahdollisimman nopeasti tapaturmatiedot varhaiskasvatuksen esimiehelle terhi.hamalainen@eduhat.fi. Tiedot lähetetään vakuutusyhtiötä varten, vaikka lääkärin hoitoa ei tarvittaisikaan. Jos tapaturma on vakava, tulee siitä ilmoittaa soittamalla ensisijaisesti Riikka Talikka (050 5768904)

Ilmoituksen pohjalta sivistystoimistossa tehdään lapsen tapaturmasta sähköinen vahinkoilmoitus vakuutusyhtiölle.

Hattulassa vakuutusyhtiönä toimii 1.1.2022 alkaen Fennia.

**Tapaturmasta aiheutuneiden kulujen korvaaminen**

Varhaiskasvatuksessa sattuneen tapaturman hoito on lapselle maksutonta.

**Mitä korvataan?**

**Hoito kunnallisessa terveydenhoidossa sekä yksityisillä lääkäriasemilla**
**- alle 18-vuotiaat:**

Alle 18-vuotiaiden hoito terveyskeskuksissa on maksutonta

Päiväkodissa tapahtuneen tapaturman ollessa kyseessä, on terveyskeskuksessa tai keskussairaalassa mainittava, että kyseessä on koulutapaturma, jolloin lasku tulee suoraan sivistystoimistoon (Heini Mäkelä).

**Vakuutus ei korvaa**

Korvauksen piiriin ei kuulu esimerkiksi matkatavaroiden katoaminen tai lapsen sairastuminen. Esimerkiksi silmälasien, pyöräilykypärän tai kuulokoneen rikkoontumista vakuutus ei korvaa, ellei tapaturma ole vaatinut ensiapuluonteista lääkärinhoitoa. Esinevahinkoja ei korvata.